

Αρκαλοχώρι, 02/08/2024

Προς: ΜΜΕ

**ΔΕΛΤΙΟ ΤΥΠΟΥ**

**Σύναψη προγραμματικής σύμβασης μεταξύ του Δήμου Μινώα Πεδιάδας και της Ιεράς Μητροπόλεως Αρκαλοχωρίου, Καστελλίου και Βιάννου για την ανάθεση εκπόνησης μελετών αποκατάστασης 8 Ιερών Ναών που υπέστησαν ζημιές από το σεισμό της 27ης Σεπτεμβρίου 2021**

Εγκρίθηκε την Παρασκευή, κατά τη διάρκεια της συνεδρίασης της Δημοτικής Επιτροπής, η σύναψη Προγραμματικής Σύμβασης μεταξύ του Δήμου Μινώα Πεδιάδας με την Ιερά Μητρόπολη Αρκαλοχωρίου, Καστελλίου και Βιάννου» για την υλοποίηση της πράξης «Ανάθεση εκπόνησης μελετών αποκατάστασης Ιερών Ναών Ενοριών της Ιεράς Μητρόπολης Αρκαλοχωρίου, Καστελλίου και Βιάννου, που υπέστησαν ζημιές από το σεισμό της 27ης Σεπτεμβρίου 2021», προϋπολογισμού 109.064,02€ .

Αντικείμενο της πράξης αποτελεί η εκπόνηση των στατικών μελετών για τον έλεγχο επάρκειας και τυχόν αναγκαίων ενισχύσεων του φέροντος οργανισμού των Ιερών Ναών:

1. Μεταμόρφωσης Σωτήρος Αρκαλοχώρι
2. Αγ. Ανδρέα Αρχοντικού
3. Αγ. Πνεύματος Μουσούτας
4. Αγ. Τριάδας Μαχαιράς
5. Κοιμήσεως Θεοτόκου Κάτω Πουλιές
6. Μεταμόρφωσης Σωτήρος Βακιώτες
7. Προφήτη Ηλία Σαμπά
8. Αγ. Αναργύρων Πυράθι

Η χρηματοδότηση του έργου προέρχεται από πιστώσεις του Τομεακού Προγράμματος Ανάπτυξης 2021-2025 του Υπουργείου Ναυτιλίας και Νησιωτικής Πολιτικής / Γενική Γραμματεία Αιγαίου και Νησιωτικής Πολιτικής.